als_Latn dik_Latn sag_Latn
Besnik Mustafaj i ftuar në rubrikën ‘Opinion’ në studion e lajmeve në News24, tha se e shihte opozitën në një situatë mjaft të vështirë post-zgjedhore.
“Do jetë në situatë të vështirë, përsa i përket funksionit të saj në një shtet demokratik si supozohet të jetë Shqipëria.
Gjatë vjeshtës, do zgjedhë prokurorin e Përgjithshëm, Avokatin e Popullit, Komisionet e Vetting-ut.
Në këto instanca, opozita do të vuajë.
Ajo do të gjendet dhe në situatë të vështirë ekonomike.
Se partitë financohen në bazë të votave që kanë marrë në zgjedhjet e fundit, dhe duke qenë se s’do marrin pjesë në zgjedhje, kjo do të jetë e vështirë.
Por në situatë të vështirë do jetë dhe qeveria, se Edi Rama ka marrë përsipër të shpikë një opozitë të re, se një gjë e tillë nuk i lejohet kryeministrit të një vendi me shumë parti, ta thotë.
Do ketë një qeveri me kukulla, dhe vendi do kalojë pasoja të rënda ekonomike e depresioni.
Shumë shqiptarë kanë ikur.
Jemi në situatë depresioni.
Edhe Bill Clinton ta sjellësh të qeverisësh një vend të depresionuar, do të dështojë,” tha Mustafaj.
Ndërkohë për zërat që i kanë dalë kundër kreut të opozitës, Lulzim Basha, siç janë Eduart Selami, Majlinda Bregu dhe Jozefina Topalli, ai thotë se nuk e kanë përçarë Partinë Demokratike, por përkundrazi, kanë pasuruar debatin brenda partisë.
Mustafaj tha se një debat i tillë brenda PD-së duhet të kishte ndodhur me kohë, por tani është vonë për të ndërtuar një strategji të mirë.
“Këto zëra e pasurojnë debatin brenda PD, do doja të kishte më shumë zëra të tillë.
Nuk ka çarje të Partisë Demokratike.
Por tani është vonë të bëhet debat, duhet të ishte bërë më herët, për një strategji më të mirë,” tha Mustafaj.
Ai gjithashtu dha disa ide se çfarë duhet të bëjë kryedemokrati Basha në këto ditë para zgjedhjeve.
“Basha ka deklaruar se nuk do ketë zgjedhje më 18 qershor, por nuk ka treguar si do pengohen.
Por duke filluar nga protesta e të shtunës, Basha duhet të tregojë planin që do ndjekë PD për të penguar realizimin e zgjedhjeve.
Por përderisa do jenë protesta paqësore, besohet se zgjedhjet do të ndodhin.
Basha duhet të bëjë një analizë për impaktin në opinionin publik të kësaj proteste e strategjie.
Duhet të përpiqet me të gjitha mjetet që strategjia e tij duhet të bëhet kauzë e opinionit publik,” u shpreh ai.
more recommended stories
-
Ditmir Bushati dhe homologu i tij kosovar Enver Hoxhaj nisen drejt SHBA-së
Pas mbledhjes së përbashkët të dy.
-
“Puthja” e krimit, Monika Kryemadhi dhe ‘lala’ Qazim bashkë në Elbasan. Harrojnë akuzat, “ulin” armët dhe qetësojnë bandat respektive
Nuk kanë qënë kurrë miq Monika.
-
Gazetat serbe: Shqiptarët sfidojnë Beogradin, flamujt kombëtarë valviten në Preshevë e Bujanoc
Në ndërtesat shtetërore dhe në shtëpitë.
-
A është kjo tromba e ngritjes së Flamurit? Fakte të rralla nga koleksionisti
Shumë fakte dhe sidomos objekte për.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn